
                             PARLAMENTUL  ROMÂNIEI

                                 CAMERA DEPUTAŢILOR

	                Comisia pentru buget,

                     finanţe şi bănci

             Nr. 4c-2/361
                  Bucuresti, 24.09.2013

  
	    Comisia pentru politică economică,

          reformă şi privatizare

       Nr. 4c-1/219          

 


                                                                                           Nr. PL-x  247/2013

                                                          BIROULUI  PERMANENT  

                                                                            AL

                                                          CAMEREI  DEPUTAŢILOR

Vă înaintăm, alăturat, RAPORTUL COMUN asupra proiectului de Lege privind aprobarea Ordonanței de urgență a Guvernului nr. 78/2013 pentru completarea Ordonanței de urgență a Guvernului nr. 93/2012 privind înființarea, organizarea și funcționarea Autorității de Supraveghere Financiară, trimis Comisiei pentru buget, finanţe şi bănci și Comisiei pentru politică economică, reformă şi privatizare, cu adresa nr. PL-x 247 din 2 septembrie 2013, înregistrată sub                            nr. 4c-2/361, respectiv nr. 4c-1/219 din 3 septembrie 2013, Camera Deputaţilor fiind prima Cameră sesizată. 
     În raport cu obiectul şi conţinutul reglementării, iniţiativa legislativă face parte din categoria legilor organice.
                              PREŞEDINTE                                                           PREŞEDINTE   

       Gheorghe DRAGOMIR                                                   Mihai TUDOSE    

RAPORT COMUN

asupra 

proiectului de Lege privind aprobarea Ordonanței de urgență a Guvernului nr. 78/2013 pentru completarea Ordonanței de urgență a Guvernului nr. 93/2012 privind înființarea, organizarea 

și funcționarea Autorității de Supraveghere Financiară
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget, finanţe şi bănci şi Comisia pentru politică economică, reformă şi privatizare au fost sesizate, spre dezbatere în fond, în procedură de urgenţă, cu proiectul de Lege privind aprobarea Ordonanței de urgență a Guvernului nr. 78/2013 pentru completarea Ordonanței de urgență a Guvernului nr. 93/2012 privind înființarea, organizarea și funcționarea Autorității de Supraveghere Financiară, trimis cu adresa nr. PL-x 247 din 2 septembrie 2013, înregistrată sub nr. 4c-2/361, respectiv nr. 4c-1/219 din 3 septembrie 2013.
Conform prevederilor art. 75 din Constituţia României, republicată, şi ale art.92 alin. (8) pct. 2 din Regulamentul Camerei Deputaţilor, republicat, Camera Deputaţilor este prima Cameră sesizată.

Consiliul Legislativ, prin avizul nr. 613 din 26 iunie 2013, a avizat favorabil proiectul de ordonanţă de urgenţă, cu observaţii şi propuneri.

Comisia pentru muncă şi protecţie socială a avizat favorabil iniţiativa legislativă  în forma prezentată de iniţiatori, conform avizului nr. 4c-7/479 din 4 septembrie 2013.

Comisia juridică, de disciplină şi imunităţi a avizat favorabil proiectul de lege, conform avizului                               nr. 4c-11/930 din 11 septembrie 2013.

Comisia pentru afaceri europene a avizat favorabil iniţiativa legislativă, conform avizului                                 nr. 4c-19/646 din 18 septembrie 2013.

Proiectul de lege supus dezbaterii  are ca obiect de reglementare  aprobarea Ordonanței de urgență a Guvernului nr. 78/2013 pentru completarea Ordonanței de urgență a Guvernului nr. 93/2012 privind înființarea, organizarea și funcționarea Autorității de Supraveghere Financiară, în sensul transpunerii unor directive europene în vederea cooperării dintre Autoritatea Europeană pentru Asigurări şi Pensii Ocupaţionale (A.E.A.P.O.) şi A.S.F.

În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două Comisii au examinat proiectul de lege menţionat mai sus pe parcursul mai multor şedinţe, dezbaterile finalizându-se în şedinţa din 24 septembrie 2013. 

Din totalul de 32 de membri ai Comisiei pentru buget, finanţe şi bănci au fost prezenţi la dezbateri                     31 deputaţi, iar din numărul total de 28 de membri ai Comisiei pentru politică economică, reformă şi privatizare au participat la dezbateri 27 deputaţi.

La lucrările celor două Comisii au participat, în calitate de invitaţi, din partea Autorităţii de Supraveghere Financiară, domnul Dan Radu Ruşanu – preşedinte si domnul vicepresedinte Mircea Ursache iar din partea Ministerului Finantelor Publice, domnul Dan Manolescu   – secretar de stat.

În urma examinării proiectului de lege şi a opiniilor exprimate, membrii celor două Comisii au hotărât, cu majoritate de voturi , să supună plenului Camerei Deputaţilor, spre dezbatere şi adoptare,  proiectul de Lege privind aprobarea Ordonanței de urgență a Guvernului nr. 78/2013 pentru completarea Ordonanței de urgență a Guvernului nr. 93/2012 privind înființarea, organizarea și funcționarea Autorității de Supraveghere Financiară, cu amendamentele admise, care sunt redate în Anexa la prezentul raport.
În raport cu obiectul şi conţinutul său, iniţiativa legislativă face parte din categoria legilor organice. 

                          PREŞEDINTE                                                                     PREŞEDINTE                                        
                    Gheorghe DRAGOMIR                                                           Mihai TUDOSE                                                                        

                         SECRETAR                                                                            SECRETAR  

                  Mihai-Aurel DONŢU                                                                    Cornel ITU


              Cornel IT




















    

                                             Consilier parlamentar                                                                                     Consilier parlamentar
                                                                          

                                             Daniel Mărăcineanu                                                                                                Anca Chiser

Anexa 
Amendamente admise:

	Nr.

crt.
	Text OUG 93/2012
	Text OUG 78/2013
	Comisia pentru buget şi 

Comisia economică

(autorul amendamentului)
	Motivarea amendamentelor propuse

	1. 
	
	
	Lege privind aprobarea Ordonanţei de urgenţă a Guvernului nr. 78/2013 pentru completarea Ordonanţei de urgenţă a Guvernului              nr. 93/2012 privind înfiinţarea, organizarea şi funcţionarea Autorităţii de Supraveghere Financiară, precum şi pentru modificarea unor acte normative
Autori: Comisia pentru buget şi            Comisia economică
	Pentru respectarea normelor de tehnică legislativă.

	2. 
	
	
	Art. I ─ Se aprobă Ordonanţa de urgenţă a Guvernului nr. 78 din 26 iunie 2013 pentru completarea Ordonanţei de urgenţă a Guvernului                    nr. 93/2012  privind înfiinţarea, organizarea şi funcţionarea Autorităţii de Supraveghere Financiară, publicată în Monitorul Oficial al României, Partea I, nr. 391 din 29 iunie 2013, cu următoarele modificări şi completări: 

Autori: Comisia pentru buget şi            Comisia economică
	Pentru respectarea normelor de tehnică legislativă.

	3. 
	
	Ordonanţa de urgenţă pentru completarea Ordonanţei de urgenţă a Guvernului nr.93/2012 privind înfiinţarea, organizarea şi funcţionarea Autorităţii de Supraveghere Financiară


	Titlul Ordonanţei de urgenţă se modifică şi va avea următorul cuprins:

“Ordonanţa de urgenţă pentru modificarea şi completarea Ordonanţei de urgenţă a Guvernului nr.93/2012 privind înfiinţarea, organizarea şi funcţionarea Autorităţii de Supraveghere Financiară”

Autori: Comisia pentru buget şi            Comisia economică
	

	4. 
	
	Articol unic. - Ordonanţa de urgenţă a Guvernului nr. 93/2012 privind înfiinţarea, organizarea şi funcţionarea Autorităţii de Supraveghere Financiară, publicată în Monitorul Oficial al României, Partea I, nr. 874 din 21 decembrie 2012, aprobată cu modificări şi completări prin Legea nr. 113/2013, cu modificările şi completările ulterioare, se completează după cum urmează:
	Articol unic. - Ordonanţa de urgenţă a Guvernului nr. 93/2012 privind înfiinţarea, organizarea şi funcţionarea Autorităţii de Supraveghere Financiară, publicată în Monitorul Oficial al României, Partea I, nr. 874 din 21 decembrie 2012, aprobată cu modificări şi completări prin Legea nr. 113/2013, cu modificările şi completările ulterioare, se modifică şi se completează după cum urmează:
Autori: Comisia pentru buget şi            Comisia economică

	

	5. 
	

	1. La articolul 3, după alineatul (1) se introduce un nou alineat, alineatul (2), cu următorul cuprins:


	1. La articolul I, punctul 1 se modifică şi va avea următorul cuprins:
1. La articolul 3,  se introduce un nou alineat, alineatul (2), cu următorul cuprins:

Autori: Comisia pentru buget şi            Comisia economică


	Pentru respectarea normelor de tehnică legislativă.

	
	
	,,(2) În cadrul cooperării cu Autoritatea Europeană pentru Asigurări şi Pensii Ocupaţionale (AEAPO), A.S.F. are următoarele obligaţii:
	
	

	
	
	a) să asigure îndeplinirea obligaţiilor care îi revin în calitate de autoritate competentă potrivit Regulamentului (UE) nr. 1.094/2010 al Parlamentului European şi al Consiliului din 24 noiembrie 2010 de instituire a Autorităţii europene de supraveghere (Autoritatea europeană de asigurări şi pensii ocupaţionale), de modificare a Deciziei nr. 716/2009/CE şi de abrogare a Deciziei 2009/79/CE a Comisiei;


	
	

	
	
	b) să comunice AEAPO toate informaţiile necesare cu privire la statele membre în care funcţionează entităţile care intră în aria sa de autorizare, reglementare şi supraveghere;


	
	

	
	
	c) să informeze imediat AEAPO atunci când acordă o autorizaţie prealabilă de funcţionare a unei entităţi, în cazul activităţii transfrontaliere;


	
	

	
	
	d) să notifice imediat AEAPO despre decizia motivată de interzicere a activităţilor unei entităţi, adoptată potrivit competenţei sale;


	
	

	
	
	e) să raporteze către AEAPO dispoziţiile naţionale cu caracter prudenţial relevante pentru domeniul pensiilor private, care nu sunt cuprinse în legislaţia de muncă şi protecţie socială, şi să asigure actualizarea acestor informaţii cel puţin o dată la 2 ani;


	
	

	
	
	f) să informeze AEAPO şi Comisia Europeană cu privire la orice dificultate majoră apărută în exercitarea activităţii sale, reglementată prin normele naţionale armonizate cu dreptul Uniunii Europene.


	
	

	6. 
	-------------------------------------
	--------------------------------------
	2. După punctul 1 se introduc zece noi puncte, pct. 11-110, cu următorul cuprins:

11. După articolul 4 se introduce un nou articol,                 art. 41, cu următorul cuprins:

 “Art. 41.- Orice proiect de act normativ al autorităţilor publice centrale, care priveşte ASF şi domeniile în care aceasta are atribuţii, va fi dezbatut si adoptat după ce în prealabil            s-a solicitat avizul consultativ al  A.S.F. Avizul consultativ va fi transmis în termen de cel mult 15 de zile de la solicitare.”
Autori: Comisia pentru buget şi            Comisia economică

	Text preluat din Legea 312/2004 privind Statutul Băncii Naţionale a României, art. 3 alin. (2).  Principiul este stauat şi în art. 23 din OUG 50/2005, cu modificările şi completările ulterioare.

	7. 
	
	
	12.- La articolul 7 se introduce un nou alineat, alin. (3), cu următorul cuprins:

„(3) A.S.F. are calitate procesuală activă şi poate interveni în orice proces privind normele adoptate sau actele individuale emise de aceasta, fără obligaţia de a proba un interes, precum şi în orice proces împotriva entităţilor reglementate sau persoanelor care se află într-o relaţie juridică cu acestea, fie în mod direct, fie în mod indirect, atunci când o astfel de acţiune este necesară în scopul protejării intereselor investitorilor, asiguraţilor, beneficiarilor fondurilor private de pensii şi a stabilităţii financiare.

Autori: Comisia pentru buget şi            Comisia economică

	Calitatea procesuală activă este necesar a fi recunoscută la nivel de lege, astfel încât ASF să poată interveni în orice proces pentru apărarea drepturilor şi intereselor investitorilor, asiguraţilor, beneficiarilor fondurilor private de pensii şi a stabilităţii financiare.



	8. 
	Art. 8. - (1) A.S.F. este condusă de un Consiliu format din 11 membri, dintre care un preşedinte, un prim-vicepreşedinte şi 3 vicepreşedinţi, care sunt membri executivi. Fiecare dintre cei 3 vicepreşedinţi are atribuţii specifice corespunzătoare unuia dintre cele 3 sectoare de supraveghere financiară. În hotărârea Parlamentului României de numire a acestora se stabileşte sectorul de supraveghere financiară pentru care sunt numiţi. Ceilalţi 6 membri sunt membri neexecutivi.

…………………….

(3) Comisiile reunite prevăzute la alin. (2) efectuează selecţia candidaţilor ce urmează să fie numiţi membri ai Consiliului A.S.F., exclusiv pe baza experienţei profesionale în domeniul financiar, al instituţiilor de credit şi/sau al instituţiilor financiare nebancare de minimum 10 ani.


	
	13. La articolul 8, alineatele (1) și (3) se modifică şi vor avea următorul cuprins:

"(1) A.S.F. este condusă de un Consiliu format din 9 membri, dintre care un preşedinte, un prim-vicepreşedinte şi 3 vicepreşedinţi, care sunt membri executivi. Fiecare dintre cei 3 vicepreşedinţi are atribuţii specifice corespunzătoare unuia dintre cele 3 sectoare de supraveghere financiară. În hotărârea Parlamentului României de numire a acestora se stabileşte sectorul de supraveghere financiară pentru care sunt numiţi. Ceilalţi 4 membri sunt membri neexecutivi.

………………………………
    (3) Comisiile reunite prevăzute la alin.(2)  primesc si analizeaza raportul anual al ASF si in baza acestuia pot dispune formarea unei subcomisii care sa verifice activitatea acesteia. 
Marian Neacsu - admis
Autori: Comisia pentru buget şi            Comisia economică

	

	9. 
	
	
	18. După articolul 17 se introduc două noi articole, art. 171 şi 172, cu următorul cuprins:

“Art. 171.- (1) Salariaţii A.S.F. trebuie să îndeplinească următoarele condiţii:

	

	
	
	
	a) să nu fie membri în consiliile de administraţie, consiliile de supraveghere, directorate sau în comisiile de cenzori, să nu deţină funcţia de director ori alte funcţii şi să nu presteze servicii la/pentru următoarele entităţi, cu excepţia Institutului de Management în Asigurări: 

1.
cele care vizează activitatea intermediarilor în instrumente financiare şi a organismelor de plasament colectiv; 

2.
societăţile de administrare a investiţiilor; 

3.
cele care vizează activitatea asigurătorilor, reasigurătorilor, intermediarilor în asigurări şi reasigurări şi a altor activităţi în legătură cu acestea; 

4.
cele care vizează sistemul de pensii private, conform Legii nr. 411/2004 privind fondurile de pensii administrate privat, republicată, cu modificările şi completările ulterioare şi ale Legii nr. 204/2006 privind pensile facultative, cu modificările şi completările ulterioare; 

5.
societăţile de investiţii financiare.
	

	
	
	
	b) să nu deţină ei şi/sau membrii familiilor lor până la gradul al treilea inclusiv, direct sau indirect, o participare de peste 5% din capitalul entităţilor prevăzute la lit. a) sau din drepturile de vot ori o participaţie care să permită exercitarea unei influenţe semnificative asupra luării deciziilor în adunarea generală sau în consiliul de administraţie al acestora. În acest sens, la nivelul ASF se va constitui un Registru de Tranzacţii Personale în care salariaţii ASF au obligaţia înregistrării participaţiilor deţinute;
	

	
	
	
	c) să nu fi făcut parte din conducerea unei societăţi comerciale, care, sub orice formă, şi-a încetat activitatea fără a-şi respecta obligaţiile faţă de terţi sau care a fost declarată în stare de faliment ca urmare a rezultatelor din perioada în care persoana şi-a exercitat mandatul şi pentru care aceasta este răspunzătoare;
	

	
	
	
	d) să nu ocupe funcţii de conducere în structurile sau organele de conducere, alese sau numite, ale partidelor politice, definite conform statutului acestora, ale organizaţiilor cărora le este aplicabil acelaşi regim juridic ca şi partidelor politice sau ale fundaţiilor ori asociaţiilor care funcţionează pe lângă partidele politice.
	

	
	
	
	(2) Persoanele care se află    într-una dintre situaţiile prevăzute la alin. (1) lit.a) şi b) vor opta, în termen de 30 de zile, pentru încetarea stării de incompatibilitate.
Autori: Comisia pentru buget şi            Comisia economică
	

	10. 
	--------------------------------
	--------------------------------
	Art. 172.- (1) Salariaţii A.S.F. pot candida pentru exercitarea unei funcţii în cadrul unei autorităţi executive, legislative ori judecătoreşti. 

(2) Pe perioada în care un salariat A.S.F. candidează pentru exercitarea unei funcţii în cadrul unei autorităţi executive, legislative ori judecătoreşti, contractul individual de muncă se suspenda, la cerere, în condiţiile legii. 

Autori: Comisia pentru buget şi            Comisia economică
	

	11. 
	Art. 19 alin. (2) 

„A.S.F. virează la bugetul statului o cotă de 80% din excedentul bugetului de venituri şi cheltuieli înregistrat la sfârşitul anului, până la termenul stabilit prin depunerea situaţiilor financiare anuale.”
	
	19.- La articolul 19, alineatul (2) se modifică şi va avea următorul cuprins:

„(2) Excedentul din bugetul de venituri şi cheltuieli înregistrat la sfârşitul anului se reportează ca sursă de finanţare în anul următor, Deficitul se poate acoperi din excedentele anilor anteriori.”

Autori: Comisia pentru buget şi            Comisia economică
	Practica a demonstrat că pot exista variaţii ale veniturilor la buget, excedentul dintr-un an acoperind deficitele din anii următori, asigurându-se buna funcţionare a instituţiei.



	12. 
	
	
	110. După articolul 21 se introduc patru noi articole, art. 211 – 214, cu următorul cuprins: 
“Art. 211. - Sunt supuse controlului ulterior al Curţii de Conturi numai operaţiunile comerciale efectuate de A.S.F, care se reflectă în bugetul de venituri şi cheltuieli si în situaţiile financiare anuale.

Autori: Comisia pentru buget şi            Comisia economică
	Având în vedere statutul A.S.F. asimilat statutului B.N.R. se impune preluarea dispoziţiilor art. 47 din Legea nr. 312/2004.
 “(2) Operaţiunile comerciale efectuate de Banca Naţională a României, care se reflectă în bugetul de venituri şi cheltuieli şi în situaţiile financiare anuale, sunt supuse controlului ulterior al Curţii de Conturi.” 

	13. 
	
	
	Art. 212. - Încălcarea prevederilor prezentei ordonanţe de urgenţă, a legislaţiei care reglementează activitatea entităţilor reglementate şi/sau supravegheate de Autoritatea de Supraveghere Financiară, precum şi a reglementărilor şi a actelor individuale emise în aplicarea acestora se constată de Consiliul A.S.F, ca urmare a exercitării de către direcţiile de specialitate a unui control permanent, periodic sau inopinat.


	Pentru uniformizarea legislaţiei, este preluată procedura de control prevăzută la art. 381 din Legea nr. 32/2000.



	
	
	    
	(2) Efectuarea controlului periodic se hotărăşte de către Consiliul A.S.F. 


	

	
	
	
	(3) Efectuarea controlului inopinat se hotărăşte de către Preşedintele A.S.F. sau de catre vicepresedintii care coordoneaza sectoarele de activitate care pot declanşa controlul din oficiu, sau la solicitarea oricăruia dintre cei 3 vicepreşedinţi prevăzuţi la art 8 alin. (1).

	

	
	
	
	(4) Consiliul A.S.F. poate aplica sancţiuni potrivit legislaţiei şi/sau poate dispune măsuri în scopul prevenirii sau remedierii oricăror situaţii de nerespectare a dispoziţiilor legale constatate cu prilejul efecturării controlului.


	

	
	
	   
	(5) Urmărirea aplicării sancţiunilor şi/sau a măsurilor prevăzute la alin.(4) se face de către direcţiile de specialitate din cadrul ASF.


	

	
	
	
	(6) În urma desfăşurarii controlului periodic sau inopinat se întocmeşte un proces - verbal.


	

	
	
	
	(7) Entitatea controlată are dreptul de a formula obiecţiuni la procesul-verbal prevăzut la alin. (6) în termenele stabilite de A.S.F prin reglementări.

 (8) Procedura privind activitatea de control desfăşurată de A.S.F. se va stabili prin reglementări ale A.S.F.

Autori: Comisia pentru buget şi            Comisia economică
	

	14. 
	
	
	Art. 213. - (1) Entitatea controlată poate formula plângere prealabilă, în termen de 30 de zile, împotriva deciziei Consiliului A.S.F prin care sunt aplicate sancţiuni sau dispuse măsuri, în conformitate cu dispoziţiile Legii contenciosului administrativ nr.554/2004, cu modificările şi completările ulterioare.


	

	
	
	
	(2) Plângerea prevăzută la alin. (1) nu suspendă, pe timpul soluţionării acesteia, executarea sancţiunilor şi/sau a măsurilor dispuse de A.S.F.

Autori: Comisia pentru buget şi            Comisia economică
	

	15. 
	
	2. După articolul 29 se introduce menţiunea privind transpunerea normelor comunitare:

„*

Prezenta ordonanţă de urgenţă transpune prevederile art. 4 din Directiva 2010/78/UE a Parlamentului European şi a Consiliului din 24 noiembrie 2010 de modificare a Directivelor 98/26/CE, 2002/87/CE, 2003/6/CE, 2003/41/CE, 2003/71/CE, 2004/39/CE, 2004/109/CE, 2005/60/CE,2006/48/CE, 2006/49/CE şi 2009/65/CE cu privire la competenţele Autorităţii europene de supraveghere (Autoritatea bancară europeană), ale Autorităţii europene de supraveghere (Autoritatea europeană pentru asigurări şi pensii ocupaţionale) şi ale Autorităţii europene de supraveghere (Autoritatea europeană pentru valori mobiliare şi pieţe), publicată în Jurnalul Oficial al Uniunii Europene, seria L, nr. 331 din 15 decembrie 2010."


	Nemodificat.
	

	16. 
	--------------------------
	------------------------------
	Art. II. - Numirea membrilor Consiliului Autorităţii de Supraveghere Financiară, cu încadrare în numărul prevăzut la art. 8 alin. (1) din Ordonanţa de urgenţă a Guvernului nr.93/2012 privind înfiinţarea, organizarea şi funcţionarea Autorităţii de Supraveghere Financiară, publicată în Monitorul Oficial al României, Partea I, nr. 874 din 21 decembrie 2012, aprobată cu modificări şi completări prin Legea nr. 113/2013, cu modificările şi completările ulterioare, şi cu respectarea condiţiilor de numire, se face de Parlament în termen de 30 zile de la intrarea în vigoare a prezentei legi.

Autori: Comisia pentru buget şi            Comisia economică
	

	17. 
	(Text din Legea nr. 136/1995, cu modificările şi completările ulterioare)

Art. 63. ……….

   (2) Contravenţiile prevăzute la alin. 1 se sancţionează după cum urmează: 

   a) pentru faptele asigurătorilor prevăzute la alin. 1 lit. a), b), d)-g), cu avertisment scris sau cu amendă de la 1.000 lei (RON) la 5.000 lei (RON) şi cu limitarea operaţiunilor, cu interzicerea temporară sau definitivă pentru asigurători a exercitării activităţii de asigurare, pentru una sau mai multe categorii de asigurări, sau cu suspendarea ori retragerea autorizaţiei asigurătorilor; 

   b) pentru faptele administratorilor, directorilor sau directorilor executivi, prevăzute la alin. 1 lit. a), b), d)-g), cu amendă de la 1.000 lei (RON) la 5.000 lei (RON); 

   c) pentru faptele agenţilor de asigurare, prevăzute la alin. 1 lit. c), cu amendă de la 500 lei (RON) la 1.000 lei (RON); 

   d) pentru faptele brokerilor, prevăzute la alin. 1 lit. c) şi h), cu avertisment scris sau cu amendă de la 1.000 lei (RON) la 2.500 lei (RON) şi cu interzicerea temporară sau definitivă a activităţii definite la art. 2 lit. C pct. 62 din Legea nr. 32/2000 privind societăţile de asigurare şi supravegherea asigurărilor, cu modificările şi completările ulterioare, sau cu suspendarea ori retragerea autorizaţiei; 

   e) pentru faptele asigurătorilor prevăzute la alin. 1 lit. a), b), d)-g) ori pentru faptele brokerilor prevăzute la alin. 1 lit. c) şi h), săvârşite în mod repetat sau cu rea-credinţă, cu limitarea operaţiunilor, cu interzicerea temporară sau definitivă pentru asigurători a exercitării activităţii de asigurare, pentru una sau mai multe categorii de asigurări, sau cu suspendarea ori retragerea autorizaţiei asigurătorilor. 


	
	Art. III. – Legea nr. 136/1995 privind asigurările şi reasigurările în România, publicată în Monitorul Oficial al României, Partea I, nr. 303 din 30 decembrie 1995, cu modificările şi completările ulterioare, se modifică după cum urmează:
1.  La articolul 63, alineatul (2) se modifică şi va avea următorul cuprins:

   (2) Contravenţiile prevăzute la alin. (1) se constată şi se sancţionează conform prevederilor cuprinse în  CAPITOLUL VIII - “Activitatea de control şi sancţiuni” din Legea nr. 32/2000 privind activitatea de asigurare şi supravegherea asigurărilor, cu modificările şi completările ulterioare.
Autori: Comisia pentru buget şi            Comisia economică 

	Modificarea se impune având în vedere că procedura de constatare şi sancţionare a faptelor prevăzute la alin. (1) este mai cuprinzătoare în Legea nr. 136/1995 privind privind asigurările şi reasigurările în România, cu modificările şi completările ulterioare, la Capitolul VIII-  “Activitatea de control şi sancţiuni”

	18. 
	Art. 63. - ……….

(3) Sancţiunile pentru faptele prevăzute la alin. 1 lit. a), b), d), e), f) şi g) se aplică fie asigurătorilor prevăzuţi la alin. 2 lit. a), fie persoanelor prevăzute la alin. 2 lit. b).
	-------------------------------
	2. La articolul 63, alineatul (3) se abrogă.

Autori: Comisia pentru buget şi            Comisia economică
	Abrogarea de impune în contextul modificării art. 63 alin. (2).

	19. 
	
	
	IV. La data intrarii in vigoare a prezentei legi, orice dispozitie contrara se abroga.

Autori: Comisia pentru buget şi            Comisia economică

